ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 31/2554เรื่อง หลักเกณฑ์ เงื่อนไข และวิธีการในการแต่งตั้งและการปฏิบัติหน้าที่ของผู้จัดการของกองทุนรวมโครงสร้างพื้นฐาน\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 5 ข้อ 7 และข้อ 82(1) และ (2) แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 สํานักงานออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 กันยายน พ.ศ. 2554 เป็นต้นไปข้อ ๒ ประกาศนี้ให้ใช้บังคับกับกรณีดังต่อไปนี้(1) การแต่งตั้งบุคลากรของกองทุนรวมโครงสร้างพื้นฐานดังต่อไปนี้ (ก) ผู้จัดการกองทุนรวมโครงสร้างพื้นฐาน ซึ่งเป็นบุคคลที่ทําหน้าที่ตัดสินใจลงทุนหรือจําหน่ายไปซึ่งทรัพย์สินกิจการโครงสร้างพื้นฐานของกองทุนรวมโครงสร้างพื้นฐาน (ข) ผู้จัดการกองทุน ซึ่งเป็นบุคคลที่ทําหน้าที่ตัดสินใจลงทุนหรือจําหน่ายไปซึ่งทรัพย์สินอื่นที่มิใช่ทรัพย์สินกิจการโครงสร้างพื้นฐาน(2) การให้ความเห็นชอบและการปฏิบัติหน้าที่ของบุคคลที่ได้รับการแต่งตั้งตาม (1) ข้อ ๓ ในประกาศนี้คําว่า "ผู้บริหาร" ให้มีหมายความเช่นเดียวกับบทนิยามคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยคุณสมบัติและลักษณะต้องห้ามอย่างอื่นของกรรมการและผู้บริหารของบริษัทหลักทรัพย์"ผู้จัดการของกองทุนรวมโครงสร้างพื้นฐาน" หมายความว่า ผู้จัดการกองทุนรวมโครงสร้างพื้นฐาน และผู้จัดการกองทุน"กองทุนรวมโครงสร้างพื้นฐาน" หมายความว่า กองทุนรวมโครงสร้างพื้นฐานที่จัดตั้งขึ้นตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน"บริษัทจัดการ" หมายความว่า บริษัทจัดการกองทุนรวม"ทะเบียนผู้จัดการกองทุน" หมายความว่า ทะเบียนผู้มีคุณสมบัติเป็นผู้จัดการกองทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการแต่งตั้งและการปฏิบัติหน้าที่ของผู้จัดการกองทุน"ทะเบียนผู้จัดการกองทุนรวมอสังหาริมทรัพย์" หมายความว่า ทะเบียนผู้มีคุณสมบัติเป็นผู้จัดการกองทุนรวมอสังหาริมทรัพย์ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้จัดการกองทุนรวมอสังหาริมทรัพย์ หมวด ๑ การแต่งตั้งผู้จัดการของกองทุนรวมโครงสร้างพื้นฐาน\_\_\_\_\_\_\_\_\_\_\_\_\_\_\_ข้อ ๓ ในการแต่งตั้งผู้จัดการของกองทุนรวมโครงสร้างพื้นฐาน บริษัทจัดการต้อง แต่งตั้งผู้ที่ได้รับความเห็นชอบจากสํานักงานตามหลักเกณฑ์ในหมวด 2 โดยบุคคลที่ได้รับการแต่งตั้งต้องมีลักษณะดังต่อไปนี้(1) ในกรณีที่เป็นพนักงานของบริษัทจัดการ ต้องดํารงตําแหน่งที่ไม่ก่อให้เกิดความขัดแย้งทางผลประโยชน์กับการจัดการลงทุน หรือดํารงตําแหน่งกรรมการ หรือผู้จัดการของบริษัทจัดการ หรือตําแหน่งเทียบเท่าที่เรียกชื่ออย่างอื่นซึ่งดูแลรับผิดชอบสูงสุดในสายงานที่เกี่ยวกับตลาดทุน(2) ต้องไม่เป็นกรรมการ ผู้บริหาร หรือพนักงานของบริษัทอื่นที่ดําเนินการในลักษณะที่คล้ายคลึงหรือแข่งขันกับการดําเนินการของบริษัทจัดการ เว้นแต่บริษัทจัดการแสดงได้ว่ามีการจัดโครงสร้างขององค์กรที่ไม่ก่อให้เกิดความขัดแย้งทางผลประโยชน์หรือมีมาตรการที่มีประสิทธิภาพเพื่อป้องกันความขัดแย้งทางผลประโยชน์นั้นได้ข้อ ๔ ให้บริษัทจัดการจัดส่งข้อมูลดังต่อไปนี้ ต่อสํานักงานตามแบบที่จัดไว้บนเว็บไซต์ของสํานักงาน (1) รายงานการแต่งตั้งผู้จัดการของกองทุนรวมโครงสร้างพื้นฐาน โดยให้จัดส่งล่วงหน้าก่อนการแต่งตั้งไม่น้อยกว่าสิบสี่วัน(2) รายงานการสิ้นสุดการแต่งตั้งผู้จัดการของกองทุนรวมโครงสร้างพื้นฐาน โดยให้จัดส่งภายในสิบสี่วันนับแต่วันที่สิ้นสุดการแต่งตั้งข้อ ๕ ให้บริษัทจัดการเปิดเผยรายชื่อผู้จัดการของกองทุนรวมโครงสร้างพื้นฐานแต่ละกองทุนให้แก่ผู้ลงทุนทราบตามหลักเกณฑ์ดังต่อไปนี้ (1) เปิดเผยไว้ในรายงานหรือเอกสารที่จัดส่งให้แก่ผู้ถือหน่วยลงทุนอย่างน้อยปีละหนึ่งครั้ง (2) เปิดเผยไว้บนเว็บไซต์ของบริษัทจัดการ ทั้งนี้ ในกรณีที่มีการเปลี่ยนแปลงข้อมูล ให้บริษัทจัดการปรับปรุงข้อมูลให้เป็นปัจจุบันภายในสิบสี่วันนับแต่วันที่มีการเปลี่ยนแปลงหมวด ๒ การให้ความเห็นชอบ และปฏิบัติหน้าที่ของ ผู้จัดการของกองทุนรวมโครงสร้างพื้นฐาน\_\_\_\_\_\_\_\_\_\_\_\_\_\_\_ข้อ ๖ ให้ถือว่าบุคคลที่มีคุณสมบัติดังต่อไปนี้ ได้รับความเห็นชอบจากสํานักงานให้เป็นผู้จัดการของกองทุนรวมโครงสร้างพื้นฐาน (1) เป็นบุคคลที่มีรายชื่ออยู่ในทะเบียนผู้จัดการกองทุน เว้นแต่ในกรณีของผู้จัดการกองทุนรวมโครงสร้างพื้นฐาน จะมีรายชื่ออยู่ในทะเบียนผู้จัดการกองทุนรวมอสังหาริมทรัพย์ก็ได้ แต่ต้องใช้คุณสมบัติในการเป็นผู้ทดสอบผ่านหลักสูตร Chartered Financial Analyst (CFA) หรือ Certified Investment and Securities Analyst (CISA) ระดับหนึ่ง หรือหลักสูตรอื่นใดที่เทียบเท่าตามที่สํานักงานให้ความเห็นชอบ ในการขอความเห็นชอบเป็นบุคคลที่มีรายชื่อในทะเบียนนั้น (2) ไม่มีลักษณะต้องห้ามตามที่กําหนดไว้ในประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจตลาดทุนข้อ ๗ ในกรณีที่บุคคลที่มีรายชื่อในทะเบียนผู้มีคุณสมบัติเป็นผู้จัดการกองทุน หรือทะเบียนผู้มีคุณสมบัติเป็นผู้จัดการกองทุนรวมอสังหาริมทรัพย์ ถูกถอดรายชื่อออกจากทะเบียนดังกล่าว ให้การให้ความเห็นชอบเป็นผู้จัดการของกองทุนรวมโครงสร้างพื้นฐานสิ้นสุดลงข้อ ๘ บุคคลที่ได้รับความเห็นชอบเป็นผู้จัดการของกองทุนรวมโครงสร้างพื้นฐานที่ได้รับการแต่งตั้งจากบริษัทจัดการต้องปฏิบัติหน้าที่ให้เป็นไปตามหลักเกณฑ์ดังต่อไปนี้ (1) ปฏิบัติตามกฎหมายและประกาศเกี่ยวกับการจัดตั้งและจัดการกองทุนรวมโครงสร้างพื้นฐานที่ใช้บังคับกับบริษัทหลักทรัพย์โดยอนุโลม (2) ปฏิบัติหน้าที่โดยยึดมั่นในจรรยาบรรณและมาตรฐานในการประกอบวิชาชีพที่สมาคมกําหนดโดยได้รับความเห็นชอบจากสํานักงานโดยอนุโลม ข้อ ๙ ในกรณีที่บุคคลได้รับความเห็นชอบเป็นผู้จัดการของกองทุนรวมโครงสร้างพื้นฐานมีลักษณะต้องห้ามตามประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจตลาดทุน หรือฝ่าฝืนไม่ปฏิบัติตามข้อ 8 สํานักงานจะดําเนินการต่อบุคคลดังกล่าวตามหลักเกณฑ์และวิธีการที่กําหนดไว้ในประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจตลาดทุนผู้มีอํานาจลงนาม - ประกาศ ณ วันที่ 25 สิงหาคม พ.ศ. 2554 (นายชาลี จันทนยิ่งยง) รองเลขาธิการ รักษาการเลขาธิการ สํานักงานคณะกรรมการกํากับหลักทรัพย์และตลาดหลักทรัพย์